Na osnovu člana 103. Zakona o visokom obrazovanju *(‘’Službene novine Kantona Sarajevo“* broj: 33/17 ), člana 201. i 202. Statuta Univerziteta u Sarajevu (broj: 01-1093-3-1/18 od 28. 11. 2018. godine), Odluke Vijeća Šumarskog fakulteta Univerziteta u Sarajevu 01/6-3364/21 od dana 30.12.2021. godine i na osnovu saglasnosti Senata Univerziteta broj: 01-1-50/22 od dana 26.01.2022. godine u Sarajevu raspisuje se:

**K O N K U R S**

**za izbor na**

**Šumarskom fakultetu**

**Univerziteta u Sarajevu**

1. **VIŠI ASISTENT** za naučnu oblast: “Ekologija šuma i urbanog zelenila“.

**1 izvršilac** sa punim radnim vremenom.

Pored općih zakonskih uvjeta, potrebno je da kandidati ispunjavaju uvjete utvrđene članom 96. Zakona o visokom obrazovanju *("Službene novine Kantona Sarajevo"*, broj 33/17) i članom 194. Statuta Univerziteta u Sarajevu (broj: 01-1093-3-1/18 od 28.11. 2018. godine):

1. **Viši asistent**: stepen drugog ciklusa studija (magisterij), odnosno integrisani ciklus studija, proveden izborni period u zvanju asistenta i sa najnižom prosječnom ocjenom i na prvom i na drugom ciklusu studija 8 ili 3.5 i uvjeti navedeni u članu 115. stav (5) Zakona o visokom obrazovanju i članu 193. stav (5) Statuta Univerziteta u Sarajevu.

Uz prijavu na konkurs za izbor višeg asistenta, kandidat prilaže dokaze da ispunjava minimalne uslove za izbor, kako slijedi:

1. Biografiju/životopis (CV) i spisak objavljenih naučnih radova, projekata, patenata ili originalnih metoda iz oblasti za koju se vrši izbor;
2. Diplomu i drugu dokumentaciju o stečenom obrazovanju – original ili ovjerena fotokopija;
3. Rješenje/a o priznatim inostranim visokoškolskim kvalifikacijama ukoliko su gore navedene diplome stečene van područja BiH – original ili ovjerenu fotokopiju;
4. Dokaz o provedenom izbornom periodu u zvanju asistenta;
5. Uvjerenje o prosjeku ocjena sa prvog i drugog ciklusa studija;
6. Bibliografiju u štampanoj i elektronskoj formi;
7. Podatke o nagradama i priznanjima u vezi sa odgovarajućom naučnom oblasti, ukoliko kandidat iste posjeduje;
8. Izvod iz matične knjige rođenih – original ili ovjerenu kopiju;
9. Uvjerenje o državljanstvu - original ili ovjerenu kopiju.

Kandidat je dužan da pored navedene dokumentacije dostavi i ostalu potrebnu dokumentaciju kojom dokazuje da ispunjava uslove za izbor u skladu sa Zakonom i Statutom.

Član akademskog osoblja u zvanju asistenta može biti izabran u zvanje višeg asistenta i prije isteka perioda na koji je biran ukoliko ispuni uvjete za izbor u zvanje višeg asistenta i ako je proveo u nastavi najmanje dvije godine nakon posljednjeg izbora, te ukoliko je od propisanih uvjeta za izbor u zvanje višeg asistenta dodatno objavio najmanje dva naučna rada u oblasti za koju se bira ili ako je u nastavi proveo najmanje dvije godine i upisao treći ciklus studija i uspješno izvršio sve svoje obaveze i položio sve ispite sa prve godine ovog studija.

Uslovi za izbor kandidata u akademsko zvanje viši asistent utvrđeni su u članovima 94., 96., 100., 101., 102. i 103. Zakona o visokom obrazovanju *(‘’Službene novine Kantona Sarajevo”*, broj: 33/17) i članovima 192., 193., 194. i 196. Statuta Univerziteta u Sarajevu (broj: 01-1093-3-1/18 od 28.11.2018. godine).

Prijave sa potrebnom dokumentacijom dostavljaju se u roku od 15 dana od dana objavljivanja poštom preporučeno na adresu ili direktno **na protokol, soba 115/I**:

**UNIVERZITET U SARAJEVU**

**ŠUMARSKI FAKULTET**

**ZAGREBAČKA br. 20,**

**71 000, SARAJEVO**

*Sa naznakom za:* **PRIJAVA NA KONKURS**

Detaljnije informacije i upute možete dobiti putem kontakt telefona: 033/812-492.

**Nepotpune i neblagovremene prijave neće se razmatrati.**